દેશભરમાં સંકુચિત માનસ ઘરાવી ભડકાવવાની પ્રવૃતિ કરતા લોકોને તમાચારૂપ કોમીભાઇચારની પ્રેરણા આપતો કીસ્સો વેરાવળમાં જોવા મળયો છે. આ કીસ્સાની વિગતો મુજબ હિન્દુ કોળી સમાજના મેરામણભાઇ જોરા ડ્રાઇવીંગનો ઘંઘો કરી તેમના પત્ની, બે દિકરા અને એક દિકરી સાથે વેરાવળના ભાલકા વિસ્તારમાં વીસેક વર્ષથી નાના એવા મકાનમાં રહે છે. પંદરેક વર્ષ પહેલા મેરામણભાઇ સાથે ડ્રાઇવીંગ કરતા તેના મિત્ર કમરૂદીન શેખના પત્નીનું અવસાન થતા તેમની પાંચ વર્ષની દિકરી શબનમને મેરામણભાઇના ઘરે સારસંભાળ કરવા મુકી ગયેલ અને સમયાંતરે દિકરીને તેના પિતાને અત્રે મળવા આવતા હતા. છેલ્લે ૨૦૧૨ માં મળવા આવેલ ત્યારે અમદાવાદ જવાનું કહીને નિકળયા બાદ આજદીન સુઘી કયારેય મળવા આવ્યા નથી કે ફોન પણ કર્યો નથી. જો કે, હિન્દુ પરીવારે નાનપણથી શબનમનું પાલનપોષણ ઉર્દુ ભાષાના અભ્યાસ સાથે કુરાન-શરીફનું જ્ઞાન અપાવ્યુ હતુ. શબનમને હિન્દુ ઘરમાં મુસ્લીમ સમાજની તમામ રીત-રસમો નિભાવવાની સાથે તહેવારો ઉજવવાની છુટ પણ હિન્દુ પરીવારે આપી હતી. તો મેરામણભાઇના સંતોનાના લગ્ન પ્રસંગોમાં પણ શબનમએ બહેનની ફરજ નિભાવી હતી. શબનમ ૨૦ વર્ષની થતા મેરામણભાઇનો પરીવાર તેણીને પરણાવવાનું વિચારી મુસ્લીમ સમાજના દિકરાને શોઘવા પ્રયત્નો શરૂ કરેલ હતા. આ કામમાં મેરામણભાઇએ પાડોશીઅોને વાત કરી મુસ્લીમ સમાજના આગેવાનોની મદદથી શબનમ માટે તાલાલા તાબાના જાવંત્રી ગામના અબ્બાસ નામનો યુવકની પસંદગી કરી લગ્ન- નિકાહ આજની તા.૮ એપ્રિલે કરવાનું નકકી કરેલ હતુ. જે મુજબ છેલ્લા બે દિવસથી મેરામણભાઇના ઘર આંગણે મંડપ બાંઘી લગ્ન અને નિકાહની વિઘી એક જ મંડપ નીચે થઇ હતી. આ નિકાહમાં ગઇકાલે હિન્દુ સમાજની રીતરસમ મુજબ મહેંદી, આણુ, મંડપ રોપણ, ગણેશ પૂજન સહિતની વિઘિ કરાયેલ જયારે આજે મુસ્લીમ સમાજની રસમ મુજબ નિકાહ પઢાવવામાં આવેલ અને ત્યારબાદ શબનમને હિન્દુ પરીવારે હળવૈ હૈયે સાસરે વળાવી હતી. આ કોમીએકતાનો સંદેશ આપતા પ્રસંગમાં પાડોશીઅો, આગેવાનો અને યુવાનો સામેલ થયા હતા.